
	Gulbenes novada pašvaldības stipendiju piešķiršanas komisija

	

	Ābeļu iela 2, Gulbene, Gulbenes nov., LV-4401
Tālrunis 64497710, e-pasts: dome@gulbene.lv 


Gulbenes novada pašvaldības stipendiju piešķiršanas komisijas sēdes protokols

2026.gada 20.augusts									Nr.2

Sēde sasaukta: 2026.gada 11.augustā plkst.11.15;
Sēde atklāta: 2026.gada 20.augustā plkst.10.00; 
Sēdi vada: Gulbenes novada pašvaldības stipendiju piešķiršanas komisijas (turpmāk – Komisija) priekšsēdētājs Valtis Krauklis;
Sēdi protokolē: Komisijas sekretāre Olīvija Tuvi;
[bookmark: _Hlk158124073]Sēdē piedalās: Komisijas locekļi: Valtis Krauklis, Normunds Audzišs, Inese Lesiņa, Dace Kablukova, Aiga Vagule, Ineta Maltavniece; 
Sēdē nepiedalās: Komisijas locekļi: Sandra Dikmane.

Darba kārtība:
1. Gulbenes novada pašvaldības stipendiju piešķiršanas konkursa pretendentu pieteikumu izvērtēšana. 
2. Intervija ar Gulbenes novada pašvaldības stipendiju piešķiršanas konkursa pretendenti [..].
3. Informatīvais jautājums: iepriekšējo gadu stipendiātu līgumsaistību izpilde.
1.
Gulbenes novada pašvaldības stipendiju piešķiršanas konkursa pretendentu pieteikumu
izvērtēšana
ZIŅO: Valtis Krauklis.
DEBATĒS PIEDALĀS: Valtis Krauklis, Aiga Vagule, Normunds Audzišs, Dace Kablukova.

Gulbenes novada pašvaldības domes 2023.gada 27.aprīļa saistošo noteikumu Nr.3 “Par Gulbenes novada pašvaldības stipendijas piešķiršanas kārtību” (turpmāk – saistošie noteikumi) 20.punkts nosaka, ka pretendentam ir tiesības konkursa kārtībā pretendēt uz stipendijas piešķiršanu, ievērojot šādus kritērijus:
20.1. pretendents:
20.1.1. sākot no 2. kursa, ir pilna laika 1. līmeņa augstākās izglītības profesionālo studiju programmas students kādā no atbalstāmajām studiju nozarēm;
20.1.2. sākot no 2. kursa, ir pilna laika 2. līmeņa augstākās izglītības profesionālo vai akadēmisko studiju programmas students kādā no atbalstāmajām studiju nozarēm, izņemot pilna laika maģistra studiju programmas studentu, kam ir tiesības pretendēt uz stipendijas piešķiršanu, sākot no 1. kursa;
20.2. pretendents sekmīgi apguvis studiju programmas iepriekšējo posmu un sekmju vidējais vērtējums nav zemāks par 7 ballēm;
20.3. pretendentam ir apgūstamajai studiju nozarei nepieciešamais valsts valodas prasmes līmenis;
20.4. pretendenta intervijas rezultāts ir pozitīvs.
Komisijas priekšsēdētājs V.Krauklis informē Komisijas locekļus, ka Gulbenes novada pašvaldībā saņemti divu Gulbenes novada pašvaldības stipendiju piešķiršanas konkursa (turpmāk – konkurss) pretendentu pieteikumi Gulbenes novada pašvaldības stipendijas (turpmāk – stipendija) saņemšanai. 
2026.gada 2.jūlijā saņemts konkursa pretendentes [..] iesniegums, kas 2026.gada 3.jūlijā reģistrēts Gulbenes novada pašvaldības un dokumentu vadības sistēmā ar reģistrācijas Nr.GND/2.4.1/26/1, un 2026.gada 23.jūlijā saņemts konkursa pretendentes [..] iesniegums, kas 2026.gada 27.jūlijā reģistrēts Gulbenes novada pašvaldības un dokumentu vadības sistēmā ar reģistrācijas Nr.GND/2.4.1/26/2.
Atbilstoši saistošo noteikumu 20.1.apakšpunktam, lai pretendētu uz stipendiju, konkursa pretendentam nepieciešams studēt pilna laika studijās. Ņemot vērā minēto, konkursa pretendente [..] neatbilst saistošo noteikumu 20.punktā norādītajiem kritērijiem, lai konkursa kārtībā pretendētu uz stipendijas piešķiršanu. 
Komisijas locekle D.Kablukova ierosina pārskatīt saistošajos noteikumos iekļautos stipendiju piešķiršanas kritērijus, turpmāk apsverot iespēju piešķirt tiesības konkursa kārtībā pretendēt uz stipendiju arī gadījumos, kad pretendents studē nepilna laika studijās, kā arī uzsvēra, ka saistošajos noteikumos ietvertiem kritērijiem stipendijas piešķiršanai ir jābūt elastīgākiem un jāatbilst aktuālajam sociālekonomiskajam kontekstam. Komisijas loceklis N.Audzišs atbalsta minēto risinājumu, apsverot iespēju turpmāk nepilna laika studentiem tomēr piešķirt stipendiju, bet mazākā procentuālā apmērā no valstī noteiktās minimālās mēnešalgas. Komisijas priekšsēdētājs V.Krauklis izsaka priekšlikumu sasaukt atsevišķu sēdi 2026.gada novembrī, kuras mērķis ir pārskatīt saistošos noteikumus, un šobrīd pieturēties pie aktuālās sēdes darba kārtības.
[bookmark: _Hlk175562438]Komisijas priekšsēdētājs V.Krauklis informē Komisijas locekļus, ka konkursa pretendente [..] izpilda saistošo noteikumu 20.1.1., 20.2., 20.3.apakšpunktā noteiktos kritērijus, lai konkursa kārtībā pretendētu uz stipendijas piešķiršanu.
Saistošo noteikumu 17.punkts nosaka, ka mēneša laikā pēc konkursa pieteikumu iesniegšanas termiņa beigām Komisija izvērtē pretendenta iesniegto pieteikumu un tam pievienotos dokumentus, uzaicina pretendentu uz interviju, lai noskaidrotu viņa profesionālo vīziju un motivāciju, un pieņem lēmumu par stipendijas piešķiršanu vai atteikumu piešķirt stipendiju.
2023.gada 25.maija Gulbenes novada pašvaldības stipendiju piešķiršanas komisijas nolikuma 4.4.apakšpunkts nosaka, ka Komisijas uzdevums ir veikt pretendentu izvērtēšanu un stipendiju kandidātu noteikšanu, savukārt 4.5.apakšpunkts nosaka, ka Komisijas uzdevums ir uzaicināt uz interviju stipendiju kandidātus. 
Ņemot vērā minēto un pamatojoties uz Gulbenes novada pašvaldības domes 2023.gada 27.aprīļa saistošo noteikumu Nr.3 “Par Gulbenes novada pašvaldības stipendijas piešķiršanas kārtību” 17.punktu un 2023.gada 25.maija Gulbenes novada pašvaldības stipendiju piešķiršanas komisijas nolikuma 4.4. un 4.5.apakšpunktu, Komisija atklāti balsojot: ar 6 balsīm “Par” (Valtis Krauklis, Normunds Audzišs, Inese Lesiņa, Dace Kablukova, Aiga Vagule, Ineta Maltavniece),  “Pret” – nav, “Atturas” – nav, “Nepiedalās” – nav, NOLEMJ:
[bookmark: _Hlk175907860]Aicināt Gulbenes novada pašvaldības stipendijas kandidāti [..] uz Gulbenes novada pašvaldības stipendiju piešķiršanas komisijas sēdi, lai piedalītos intervijā 2026.gada 20.augustā plkst.10.30, lai noskaidrotu Gulbenes novada pašvaldības stipendijas kandidātes profesionālo vīziju un motivāciju, un pieņemtu lēmumu par Gulbenes novada pašvaldības stipendijas piešķiršanu vai atteikumu piešķirt Gulbenes novada pašvaldības stipendiju. 
[bookmark: _Hlk175841621]
2.
Intervija ar Gulbenes novada pašvaldības stipendiju piešķiršanas konkursa pretendenti [..]
ZIŅO: Valtis Krauklis
DEBATĒS PIEDALĀS: Valtis Krauklis, Normunds Audzišs, Dace Kablukova, Ineta Maltavniece.

Komisijas priekšsēdētājs V.Krauklis informē Gulbenes novada pašvaldības stipendijas (turpmāk – stipendija) kandidāti [..], ka Komisijas sēde tiek protokolēta, iepazīstina ar Komisijas sastāvu un lūdz stipendijas kandidātei [..]motivēt savu izvēli pieteikties stipendijai. 
Komisijas locekļi stipendijas kandidātei [..] uzdod jautājumus par profesijas izvēli, motivāciju pieteikties stipendijai un nākotnes iecerēm pēc bakalaura grāda ieguves turpināt maģistra studijas.
Stipendijas kandidāte [..] informē par sevi, profesijas izvēli un motivāciju pieteikties stipendijai. Stipendijas kandidāte [..] norāda, ka profesijas izvēli ietekmējuši apstākļi personīgajā ģimenē, kad saslimis vectēvs un viņai bija nepieciešams sniegt vectēvam aprūpi. Kandidāte palīdzības sniegšanu apkārtējiem uzskata par savu aicinājumu un norāda, ka viņai patīk komunicēt ar cilvēkiem, izzināt viņu vajadzības, sniegt palīdzību. Kandidāte uzsver studiju nozīmi viņas dzīvē, norādot, ka mācīties viņai patīk un noteikti plāno turpināt mācības, kā arī norāda, ka studiju ietvaros ir guvusi arī praktisko pieredzi dažādās prakses vietās. Jautāta, vai plāno mācīties maģistra studiju programmā, kandidāte norāda, ka vēl apsver šo iespēju, un pēc bakalaura grāda ieguves šobrīd uzreiz vēlas uzsākt darba gaitas. 
Komisijas priekšsēdētājs V.Krauklis informē stipendijas kandidāti [..] par saistībām, ko būs nepieciešams izpildīt, ja Komisija lems stipendijas kandidātei stipendiju piešķirt, kā arī sekām, ja kandidāte pēc stipendijas saņemšanas nenostrādās noteikto laiku kādā no Gulbenes novada pašvaldības iestādēm. 
[bookmark: _Hlk175909005]Gulbenes novada pašvaldības domes 2023.gada 27.aprīļa saistošo noteikumu Nr.3 “Par Gulbenes novada pašvaldības stipendijas piešķiršanas kārtību” (turpmāk – saistošie noteikumi) 20.punkts nosaka, ka pretendentam ir tiesības konkursa kārtībā pretendēt uz stipendijas piešķiršanu, ievērojot šādus kritērijus:
20.1. pretendents:
20.1.1. sākot no 2. kursa, ir pilna laika 1. līmeņa augstākās izglītības profesionālo studiju programmas students kādā no atbalstāmajām studiju nozarēm;
20.1.2. sākot no 2. kursa, ir pilna laika 2. līmeņa augstākās izglītības profesionālo vai akadēmisko studiju programmas students kādā no atbalstāmajām studiju nozarēm, izņemot pilna laika maģistra studiju programmas studentu, kam ir tiesības pretendēt uz stipendijas piešķiršanu, sākot no 1. kursa;
20.2. pretendents sekmīgi apguvis studiju programmas iepriekšējo posmu un sekmju vidējais vērtējums nav zemāks par 7 ballēm;
20.3. pretendentam ir apgūstamajai studiju nozarei nepieciešamais valsts valodas prasmes līmenis;
20.4. pretendenta intervijas rezultāts ir pozitīvs.
2023.gada 25.maija Gulbenes novada pašvaldības stipendiju piešķiršanas komisijas nolikuma 4.6.apakšpunkts nosaka, ka Komisijas uzdevums ir pieņemt lēmumus par stipendijas piešķiršanu vai atteikumu piešķirt stipendiju. 
Saistošo noteikumu 18.punkts nosaka, ka pēc Komisijas pieņemtā lēmuma par stipendijas piešķiršanu stipendiāts Komisijai iesniedz augstskolas izziņu, kas apliecina studiju turpināšanas faktu.
Saistošo noteikumu 19.punkts nosaka, ka pēc Komisijas lēmuma par stipendijas piešķiršanu pieņemšanas un augstskolas izziņas, kas apliecina studiju turpināšanas faktu, iesniegšanas, Gulbenes novada pašvaldība ar stipendiātu slēdz līgumu, kurā paredz:
19.1. stipendijas apmēru un tās izmaksas kārtību;
19.2. līdzēju tiesības un pienākumus;
19.3. līdzēju atbildību;
19.4. līguma izbeigšanas kārtību;
19.5. citus jautājumus.
Ņemot vērā minēto un pamatojoties uz Gulbenes novada pašvaldības domes 2023.gada 27.aprīļa saistošo noteikumu Nr.3 “Par Gulbenes novada pašvaldības stipendijas piešķiršanas kārtību” 20.1.1., 20.2., 20.3., 20.4.apakšpunktu, 19.punktu un 2023.gada 25.maija Gulbenes novada pašvaldības stipendiju piešķiršanas komisijas nolikuma 4.6.apakšpunktu, Komisija atklāti balsojot: ar 6 balsīm “Par” (Valtis Krauklis, Normunds Audzišs, Inese Lesiņa, Dace Kablukova, Aiga Vagule, Ineta Maltavniece), “Pret” – nav, “Atturas” – nav, “Nepiedalās” – nav, NOLEMJ:
1. PIEŠĶIRT [..] Gulbenes novada pašvaldības stipendiju 80% apmērā no valstī noteiktās minimālās mēneša darba algas, normatīvajos aktos noteiktajā kārtībā ieturot obligātos nodokļus, no 2026.gada 1.septembra. 
2. NOSLĒGT ar [..] līgumu par stipendijas piešķiršanu pēc Rīgas Stradiņa universitātes, reģistrācijas Nr.90000013771, izziņas, kas apliecina studiju turpināšanas faktu, iesniegšanas. 
3. Nosūtīt protokola izrakstu [..] uz e-adresi.

3.

Par iepriekšējo gadu stipendiātu līgumsaistību izpildes kontroli
ZIŅO: Olīvija Tuvi
DEBATĒS PIEDALĀS: Valtis Krauklis, Normunds Audzišs, Inese Lesiņa, Dace Kablukova, Aiga Vagule, Ineta Maltavniece

	Komisijas sekretāre O.Tuvi informē, ka Gulbenes novada pašvaldības domes 2023.gada 27.aprīļa saistošo noteikumu Nr.3 “Par Gulbenes novada pašvaldības stipendijas piešķiršanas kārtību” (turpmāk – saistošie noteikumi) 13.3. un 13.4.apakšpunkts nosaka, ka Komisija nodrošina un uzrauga ar stipendiju piešķiršanu saistītos jautājumus, kā arī izskata stipendiātu iesniegto informāciju par studiju norisi un uzrauga noslēgtajos līgumos par stipendiju piešķiršanu (turpmāk – Līgums) paredzēto saistību izpildi. 
	Komisijas sekretāre O.Tuvi informē Komisijas locekļus, ka visi iepriekšējo gadu stipendiāti pilda noslēgtajos līgumos par stipendiju piešķiršanu paredzētās saistības, proti:
1. trīs stipendiātes pilda noslēgtās vienošanās par stipendijas atmaksu; 
2. četras stipendiātes 2024.gadā absolvējušas studijas un periodā no 2024.gada augusta līdz 2024.gada novembrim uzsākušas darba tiesiskās attiecības kādā no Gulbenes novada pašvaldības iestādēm, kur tiek nodarbinātas arī šobrīd;
3. viena stipendiāte turpina studijas, līdz ar to Gulbenes novada pašvaldībā tika iesniegti izglītības iestādes dokumenti, kas apliecina stipendiātes sekmes, un apliecinājums par atlikušo studiju laiku un studiju turpināšanu, minētie dokumenti atbilst prasībām, lai turpinātu saņemt Gulbenes novada pašvaldības stipendiju. 

Sēde slēgta 2026.gada 20.augustā plkst.11.00. 


Komisijas priekšsēdētājs    						V.Krauklis
					
Komisijas sekretāre							O.Tuvi
Protokols parakstīts 2026.gada ___.______________

